La pista de patinatge s’ha inaugurat esta vesprada en la plaça del Sol
15 de desembre 2017

![](/media/muyl3tlm/79_c_patinajepuerto_01.jpg)  
La plaça del Sol ha acollit esta vesprada la inauguració de la tradicional pista de patinatge, que estarà al Port de Sagunt fins al pròxim 27 de desembre. El dia 29 serà el torn de la plaça Cronista Chabret de Sagunt, on s'instal·larà fins al 7 de gener.  

  
**Altres esdeveniments de la campanya de nadal**

La campanya _En nadal comprar en el comerç local té premi_ és una de les activitats de nadal organitzada per la delegació de Comerç de l'Ajuntament de Sagunt, que repartirà 655 premis valorats per un total de 15.555 euros durant les festes nadalenques. Esta campanya pretén dinamitzar el comerç del municipi durant la campanya nadalenca amb la finalitat d'impulsar les compres en estes dates.

Mitjançant la realització d'una rifa de 100.000 nombres, que s'està repartint en els comerços adherits des de l'11 de desembre i fins al pròxim 21, se sortejaran diversos regals entre les persones que compren durant la campanya en qualsevol d'estos comerços. Els numeros premiats seran triats informàticament el pròxim 22 de desembre a les 11 hores en un acte que se celebrarà en l'ajuntament.

Entre els premis es troben 429 entrades dobles per al musical _Froze__n: El reino del hielo_, 200 entrades de cinema i sopar dobles; deu sopars per a dos persones; deu circuits de benestar amb _peelin__g_ i massatge relaxant per a dos persones; cinc viatges per valor de 300 euros cadascun per a dos persones i un per valor d'1.200 euros, també per a dos persones.

![](/media/no3fl1xs/79_c_patinajepuerto_02.jpg)  
  

D'altra banda, i com ja és habitual, Sagunt disposarà d'un tradicional mercat nadalenc amb tot tipus de productes d'alimentació, decoració nadalenca, joguets, etc., que tindrà lloc en la plaça del Sol del 24 al 27 de desembre. Del 3 al 6 de gener el mercat es situarà a la plaça Cronista Chabret, i en ambdos ubicacions l'horari serà d'11 a 14 hores i de 16 a 21 hores.

A més, durant la campanya de nadal, Comerç també ha organitzat el XXII Concurs d’Aparadorisme. Enguany, a més d'un jurat especialitzat que passarà pels comerços del 18 al 20 de desembre, qualsevol usuari de Facebook pot votar al comerç l'aparador del qual li agrade més, des de hui fins al pròxim 27 de desembre, fent clic en l'opció ‘m'agrada’ de la fotografia de l'aparador que es publicarà en la xarxa social, en una pàgina de fans que s'ha creat per a eixa finalitat.

![](/media/xrgl4tit/79_c_patinajepuerto_03.jpg)  

*   [](http://www.facebook.com/sharer.php?u=https://aytosagunto.es/va/actualitat/la-pista-de-patinatge-s-ha-inaugurat-esta-vesprada-en-la-placa-del-sol/ "Facebook")
*   [](http://twitter.com/share?url=https://aytosagunto.es/va/actualitat/la-pista-de-patinatge-s-ha-inaugurat-esta-vesprada-en-la-placa-del-sol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pista-de-patinatge-s-ha-inaugurat-esta-vesprada-en-la-placa-del-sol/ "Linked In")
*   [](mailto:?body=https://aytosagunto.es/va/actualitat/la-pista-de-patinatge-s-ha-inaugurat-esta-vesprada-en-la-placa-del-sol/)